ভোরে বাফুফে ভবনে পৌঁছেছে পার্বত্য অঞ্চলের মেয়েরা। তারপর রংপুর ও ঠাকুরগাঁয়ের মেয়েরা যোগ দেন ক্যাম্পে। রাতে এসে পৌছানোর কথা সবচেয়ে বড় গ্রুপ ময়মনসিংয়ের মেয়েদের। অনূর্ধ্ব-১৬ দলের অধিনায়ক কৃষ্ণা রানী সরকার ও অনূর্ধ্ব-১৫ দলের অধিনায়ক মারিয়া মান্ডা তাদের ৭ সতীর্থকে নিয়ে ঢাকার উদ্দেশ্যে রওয়ানা দিয়েছিলেন সকাল ১১টার দিকে। রাত ৮টায় মারিয়া মান্ডা জাগো নিউজকে জানান, তখনো তারা টঙ্গিতে আটকে আছে যানজটে।